Jong ma tronk toe na sy baba vermoorArgieffoto Nompumelelo Nyati (18) het aan die hof gesê dat haar disfunksionele familie haar mishandel het nadat sy haar regeringstoelaag van R300 vir drie maande nie ontvang het nie. Sy het erken dat sy haar baba doodgemaak het kort nadat die kind se pa se familie geweier het om na die kind om te sien. Regter Thoba Poyo Dlwati sê Nyati se gedrag kan nie geduld word nie aangesien kinders liefde moet kry en versorg moet word. Dlwati het egter bevind daar is omstandighede vir Nyati om ‘n ligter vonnis te kry. Nyati is tot 10 jaar tronkstraf gevonnis waarvan vier jaar opgeskort is. Die omstandighede wat in ag geneem is, is die feit dat Nyathi skuldig gepleit het, berou getoon het, haar ouderdom en omdat sy nie ‘n goeie verhouding met haar familie het nie. Dlwati sê die moord is nie met voorbedagte rade gepleeg nie en dat Nyathi ‘n goeie kandidaat vir rehabilitasie is.